Padang Bandaran Tawau

Padang Bandaran Tawau ialah sebuah tempat berkumpul dan kawasan rekreasi yang terletak di tengah-tengah Bandar Tawau, Sabah. Ia juga terletak berhampiran dengan bekas Pejabat Residen British di Tawau (kini Pejabat Pos) dan bekas bank milik The Hong Kong & Shanghai Banking Corporation Limited (HSBC) (sebelum pindah bersebelahan dengan bangunan Majlis Pembandaran Tawau) (kini Pejabat Jabatan Laut Malaysia Cawangan Tawau). Ia juga pernah digunakan untuk Sambutan Hari Peladang, Penternak dan Nelayan Peringkat Negeri Sabah 2018 serta ketika Kembara Kenali Borneo pada tahun 2023. Padang ini juga selalu dipakai oleh orang awam untuk majlis-majlis utama antaranya ialah Sambutan Tahun Baharu Cina, Maulidur Rasul, Hari Krismas, larian amal, acara sukan sekolah dan lain-lain. Di situ juga adanya The Belfry, menara loceng bersejarah di Tawau.